CELEX: 32011D0281
Language: et
Date: 2011-05-16 00:00:00
Title: 2011/281/EL: Komisjoni otsus, 16. mai 2011 , millega muudetakse otsust 2009/146/EÜ seoses teaduskomiteede liikmete asendamisega otsuses 2008/721/EÜ sätestatud teadusnõustajate reservi liikmetega

17.5.2011   
            
            
               ET
            
            
               Euroopa Liidu Teataja
            
            
               L 129/15
            
         KOMISJONI OTSUS,
   16. mai 2011,
   millega muudetakse otsust 2009/146/EÜ seoses teaduskomiteede liikmete asendamisega otsuses 2008/721/EÜ sätestatud teadusnõustajate reservi liikmetega
   (2011/281/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse komisjoni 5. septembri 2008. aasta otsust 2008/721/EÜ (millega luuakse teaduskomiteede ja ekspertide nõuandev struktuur tarbijaohutuse, rahvatervise ja keskkonnaga seotud valdkondades ning tunnistatakse kehtetuks otsus 2004/210/EÜ) (1), eriti selle artiklit 5,
   ning arvestades järgmist:
   
               (1)
            
            
               Otsuse 2008/721/EÜ kohaselt on komisjon asutanud tarbijaohutuse, rahvatervise ja keskkonnaga seotud valdkondades kolm teaduskomiteed (tarbijaohutuse teaduskomitee, tervise- ja keskkonnariskide teaduskomitee, tekkivate ja hiljuti avastatud terviseriskide teaduskomitee) ning riskihindamise teadusnõustajate reservi (edaspidi „reserv”).
            
         
               (2)
            
            
               Otsuse 2009/146/EÜ (2) kohaselt on komisjon nimetanud tarbijaohutuse, tervise- ja keskkonnariskide, tekkivate ja hiljuti avastatud terviseriskide teaduskomiteede ning teadusnõustajate reservi liikmed.
            
         
               (3)
            
            
               Teaduskomiteed on kooskõlas otsuse 2008/721/EÜ artikliga 12 vastu võtnud ühise töökorra, millega muu hulgas kehtestati kõnealuse otsuse II lisa lõike 4 punktis a teaduskomiteede liikmete osalemiskriteeriumid ja tingimused, mille alusel komitee liikmesus aegub.
            
         
               (4)
            
            
               Otsuse 2008/721/EÜ artikli 5 lõikes 2 on sätestatud, kui teaduskomitee liige ei vasta töökorraga kehtestatud osalemiskriteeriumidele või soovib tagasi astuda, võib komisjon lõpetada tema liikmesuse ja nimetada reservist tema asendaja.
            
         
               (5)
            
            
               Kaks tervise- ja keskkonnariskide teaduskomitee liiget, üks tarbijaohutuse ning üks tekkivate ja hiljuti avastatud terviseriskide teaduskomitee liige on tagasi astunud, samas ei vasta kaks tarbijaohutuse teaduskomitee liiget osalemiskriteeriumidele ning nende liikmesus tuleks lõpetada. Tuleb nimetada uued liikmed, et tagada vastavates komiteedes vajaliku pädevuse olemasolu.
            
         
               (6)
            
            
               Vastavalt otsuse 2008/721/EÜ artikli 3 lõikele 2 asendatakse need teaduskomiteede liikmed, kes on tagasi astunud või kelle liikmesus on lõpetatud, reservis olnud ekspertidega, kes on valitud nende pädevuse alusel ja kooskõlas geograafilise jaotusega, mis peegeldab eelkõige Euroopa teadusküsimuste ja lähenemisviiside mitmekesisust.
            
         
               (7)
            
            
               Liikmed, kes astusid tagasi või kelle liikmesus on lõpetatud, tuleks nimetada reservi riskihindamise nõustajatena,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisa punktis 1 loetletud ekspertide liikmesus on lõpetatud.
   Kõnealused eksperdid on nimetatud riskihindamise nõustajatena reservi.
   Käesoleva otsuse lisa punktis 2 loetletud eksperdid on nimetatud otsusega 2008/721/EÜ loodud teaduskomiteede liikmeteks vastavalt kõnealusele lisale.
   Artikkel 2
   Otsuse 2009/146/EÜ I ja II lisa muudetakse vastavalt käesoleva otsuse lisale.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 16. mai 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 241, 10.9.2008, lk 21.
   
      (2)  ELT L 49, 20.2.2009, lk 33.
   
      LISA
      Otsuse 2009/146/EÜ I ja II lisa muudetakse järgmiselt.
      
                  1)
               
               
                  Järgmiste ekspertide nimed kõrvaldatakse I lisast ja lisatakse II lisasse.
                  
                     Tarbijaohutuse komitee
                  
                  
                              Perekonnanimi
                           
                           
                              Eesnimi
                           
                           
                              Asutus või organisatsioon
                           
                        
                              GALLI
                           
                           
                              Corrado
                           
                           
                              University of Milan, Milan, Italy
                           
                        
                              SAVOLAINEN
                           
                           
                              Kai
                           
                           
                              Finnish Institute of Occupational Health, Helsinki, Finland
                           
                        
                              EISENBRAND
                           
                           
                              Gerhard
                           
                           
                              University of Kaiserslautern, Kaiserslautern, Germany
                           
                        
                     Tervise- ja keskkonnariskide teaduskomitee
                  
                  
                              Perekonnanimi
                           
                           
                              Eesnimi
                           
                           
                              Asutus või organisatsioon
                           
                        
                              CALOW
                           
                           
                              Peter
                           
                           
                              Roskilde University, Roskilde, Denmark
                           
                        
                              DAVISON
                           
                           
                              John
                           
                           
                              French National Institute for Agricultural Research (INRA), Paris, France
                           
                        
                     Tekkivate ja hiljuti avastatud terviseriskide teaduskomitee
                  
                  
                              Perekonnanimi
                           
                           
                              Eesnimi
                           
                           
                              Asutus või organisatsioon
                           
                        
                              STAHL
                           
                           
                              Dorothea
                           
                           
                              Paracelsus Private Medical University, Salzburg, Austria
                           
                        
            
                  2)
               
               
                  Järgmiste ekspertide nimed lisatakse I lisasse ja kõrvaldatakse II lisast.
                  
                     Tarbijaohutuse komitee
                  
                  
                              Perekonnanimi
                           
                           
                              Eesnimi
                           
                           
                              Asutus või organisatsioon
                           
                        
                              NIELSEN
                           
                           
                              Elsa
                           
                           
                              Technical University of Denmark, Søborg, Denmark
                           
                        
                              VAN BENTHEM
                           
                           
                              Jan
                           
                           
                              National Institute for Public Health and the Environment (RIVM), Bilthoven, the Netherlands
                           
                        
                     Tervise- ja keskkonnariskide teaduskomitee
                  
                  
                              Perekonnanimi
                           
                           
                              Eesnimi
                           
                           
                              Asutus või organisatsioon
                           
                        
                              ALTENBURGER
                           
                           
                              Rolf
                           
                           
                              Helmholtz Centre for Environmental Research, Leipzig, Germany
                           
                        
                              KRÄTKE
                           
                           
                              Renate
                           
                           
                              Federal Institute for Risk Assessment (BfR), Berlin, Germany
                           
                        
                     Tekkivate ja hiljuti avastatud terviseriskide teaduskomitee
                  
                  
                              Perekonnanimi
                           
                           
                              Eesnimi
                           
                           
                              Asutus või organisatsioon
                           
                        
                              HENSTEN
                           
                           
                              Arne
                           
                           
                              University of Tromsö, Tromsö, Norway